ພວກນັກວິເຄາະຄາດວ່າ ຈະມີການຈູດເຜົາຕົນເອງ ຫລາຍຂຶ້ນ ໃນເຂດທິເບດຂອງຈີນ (ເບິ່ງວີດີໂອ)
ການປະ​ທ້ວງຕ່າງໆ ແລະ​ການ​ສັງ​ເວີຍ​ຊີວິດ ໃນ​ເຂດທິເບດ​ ໃນອາທິດ​ຜ່ານ​ມາ​ນີ້ ສະແດງໃຫ້ເຫັນເຖິງ ຄວາມບໍ່ພໍໃຈຫລາຍຂຶ້ນ ນໍາການປົກຄອງຂອງຈີນ.
ພວກນັກວິເຄາະກ່ຽວກັບທິເບດ ແລະກຸ່ມສະໜັບສະໜຸນສິດທິມະນຸດ ກ່າວວ່າ ການປະທ້ວງຫລາຍໆບັ້ນທີ່ລຸກລາມໄປ ຢູ່ໃນຫລາຍເຂດຂອງຊາວທິເບດ ໃນປະເທດຈີນ ເວລານີ້ ແມ່ນເປັນຮ່ອງຮອຍຫລ້າສຸດຂອງຄວາມບໍ່ພໍໃຈທີ່ເພີ່ມທະວີຂຶ້ນນັບມື້ ໃນໝູ່ຊາວທິເບດ ກ່ຽວກັບນະໂຍບາຍຕ່າງໆຂອງລັດຖະບານຈີນ ແລະບັດນີ້ ພວກນັກວິເຄາະແລະກຸ່ມສິດທິເຫລົ່ານັ້ນ ກ່າວວ່າ ສະຖານະການອາດຮ້າຍແຮງລົງໄປຫລາຍກວ່ານີ້ ທອງປານ ມີລາຍງານ ມາສະເໜີທ່າ ຄວາມເປັນຫ່ວງກ່ຽວກັບການປະທ້ວງຢູ່ໃນຫລາຍໆເຂດຂອງຊາວທິເບດ ໂດຍສະເພາະ ໃນແຂວງ Sichuan ທາງພາກຕາເວັນຕົກສຽງໃຕ້ຂອງຈີນ ແມ່ນໄດ້ເລີ່ມກໍ່ໂຕຂຶ້ນມາແຕ່ ເດືອນມີນາປີກາຍນີ້ ໂດຍນັບຕັ້ງແຕ່ນັ້ນມາ ກໍ ປາກົດວ່າ ມີພະສົງແລະແມ່ຊີ ແລະອະດີດ ພະຊາວທິເບດ ຢ່າງໜ້ອຍ 16 ຄົນ ໄດ້ຈູດເຜົາຕົນເອງຈົນຕາຍ ເພື່ອປະທ້ວງນະໂຍບາຍ ຂອງຈີນ ທ່ານນາງ Sophie Richardson ຜູ້ອໍານວຍການກຸ່ມສິ້ງຊອມສິດທິມະນຸດ ຫລື Human Rights Watch ກ່ຽວກັບປະເທດຈີນ ທີ່ນະຄອນຫລວງວໍ ຊິງຕັນດີຊີ ກ່າວວ່າ ໃນຂະນະ ທີ່ບາງຄົນອາດໄດ້ຫວັງວ່າການສັງເວີຍຊີວິດຕົນເຫລົ່ານັ້ນ ເປັນເຫດການທີ່ເກີດຂຶ້ນແບບ ໂດດດ່ຽວ ແລະບໍ່ແມ່ນເກີດຂຶ້ນເປັນປະຈໍານັ້ນ ແຕ່ມາບັດນີ້ກໍເປັນທີ່ແຈ້ງຂາວແລ້ວວ່າ ມັນ ບໍ່ແມ່ນດັ່ງທີ່ພວກເຂົາເຈົ້າຄິດກັນ ທ່ານນາງ Richardson ເວົ້າວ່າ: ສ່ວນທ່ານ Steve Marshall ທີ່ປຶກສາອາວຸໂສປະຈໍາຄະນະກໍາມະການ ບໍລິຫານຂອງ ລັດຖະສະພາສະຫະລັດກ່ຽວກັບປະເທດຈີນ ຜູ້ທີ່ໄດ້ໃຊ້ເວລາສຶກສາຄົ້ນຄວ້າເລື່ອງການ ຝ່າຝືນສິດທິມະນຸດຢູ່ໃນຂົງເຂດທິເບດຂອງຈີນມາໄດ້ຊາວກວ່າປີແລ້ວນັ້ນ ກໍກ່າວວ່າສິ່ງ ທີ່ກໍາລັງເກີດຂຶ້ນຢູ່ໃນບັນດາເຂດ ທິເບດ ກໍຄືການປະທ້ວງຫລາຍໆບັ້ນໃນອາທິດຜ່ານ ມານີ້ ພ້ອມດ້ວຍການສັງເວີຍຊີວິດ ເປັນຮ່ອງຮອຍຊີ້ໃຫ້ເຫັນວ່າບັນຫານີ້ບໍ່ສາມາດຄວບ ຄຸມໄດ້ແລ້ວ ທ່ານ Marshall ເວົ້າວ່າ: ນອກຈາກການປະທ້ວງສອງບັ້ນທີ່ເກີດຂຶ້ນຢູ່ໃນເຂດທິເບດ ຂອງແຂວງ Sichuan ເມື່ອ ວັນຈັນແລະວັນອັງຄານອາທິດແລ້ວນີ້ ແຫລ່ງຂ່າວໄດ້ບອກວີໂອເອພະແນກພາສາທິເບດ ວ່າພວກເຈົ້າໜ້າທີ່ຈີນໄດ້ຈັບກຸມຜູ້ຊາຍຢ່າງໜ້ອຍແປດຄົນເມື່ອວັນອັງຄານຜ່ານມາ ຢູ່ໃນ ເຂດປົກຄອງຕົນເອງ Golog ຂອງຊາວທິເບດ ໃນແຂວງ Qinghai ຕິດກັບແຂວງ Si chuan ນັ້ນ ແຫລ່ງຂ່າວກ່າວວ່າ ປະຊາຊົນຫລາຍຮ້ອຍຄົນໄດ້ພາກັນໂຮມຊຸມນຸມປະ ທ້ວງຢູ່ທີ່ນັ້ນ ທວງໃຫ້ລັດຖະບານຈີນຖອນທະຫານແລະກໍາລັງຮັກສາຄວາມປອດໄພທີ່ ປະຈໍາການຢູ່ອ້ອມແອ້ມວັດສອງແຫ່ງໃນເຂດດັ່ງກ່າວ ກ່ອນໜ້ານັ້ນ ໃນກອງປະຊຸມຖະແຫລງຂ່າວມື້ດຽວກັນ ໂຄສົກກະຊວງຕ່າງ ປະເທດຈີນ ບໍ່ໄດ້ໃຫ້ຄວາມສໍາຄັນ ຕໍ່ຂ່າວການປະທ້ວງໃນມື້ວັນຈັນໃນເຂດ Luhuo ຂອງແຂວງ Si chuan ນັ້ນ ແຕ່ກໍໄດ້ຢືນຢັນວ່າ ມີຄົນຄົນນຶ່ງຖືກຂ້າຕາຍໃນການປະທະກັນ ໂຄສົກກ່າວວ່າ ລາຍງານຂ່າວທີ່ວ່າມີຜູ້ເຄາະຮ້າຍຖືກຍິງຫລາຍກວ່າ 30 ຄົນຢູ່ໃນກຸ່ມຊາວ ທິເບດຫລາຍພັນຄົນທີ່ປະກອບສ່ວນໃນການປະທ້ວງທີ່ເມືອງ Luhuo ນັ້ນ ແມ່ນເປັນ ການເວົ້າໂຍກ ເກີນຄວາມເປັນຈິງ ທາງກະຊວງຕ່າງປະເທດສະຫະລັດກ່າວວ່າ ຕົນມີຄວາມເປັນຫ່ວງຫລາຍທີ່ ສຸດ ນໍາລາຍ ງານຕ່າງໆກ່ຽວກັບເຫດການຮຸນແຮງ ແລະຄວາມເຄ່ງຕຶງທີ່ເພີ່ມທະວີຂຶ້ນຢູ່ໃນພວກເຂດ ທິເບດຂອງຈີນນັ້ນ ທ່ານນາງ Victoria Nuland ໂຄສົກກະຊວງຕ່າງປະເທດສະຫະລັດ ກ່າວວ່າ ນອກນີ້ແລ້ວ ສະຫະລັດຍັງໄດ້ ຮຽກຮ້ອງໃຫ້ລັດຖະບານຈີນ ຈົ່ງເຂົ້າທໍາການໂອ້ລົມສົນທະນາ ໃນທາງສ້າງສັນ ກັບອົງດາໄລ ລາມະ ຫລືຜູ້ຕ່າງໜ້າຂອງພະອົງ ແລະວ່າຕົນຈະຍົກເອົາບັນຫານີ້ຂຶ້ນມາສົນທະນາ ເວລາ ຮອງປະທານປະເທດຈີນ ທ່ານ Xi Jinping ມາຢ້ຽມຢາມວໍຊິງຕັນດີຊີ ໃນເດືອນໜ້ານີ້ ຈີນໄດ້ປະຕິເສດຢູ່ສະເໝີມາ ທີ່ຈະພົບປະກັບຜູ້ຕ່າງໜ້າຂອງອົງດາໄລ ລາມະ ຜູ້ນໍາພັດຖິ່ນ ທາງດ້ານຈິດໃຈຂອງຊາວທິເບດ ແລະໄດ້ຖິ້ມໂທດໃສ່ພະອົງຢູ່ເລື້ອຍໆ ວ່າເປັນຕົວການວາງ ແຜນສ້າງຄວາມບໍ່ສະຫງົບສຸກຢູ່ໃນຂົງເຂດຕ່າງໆຂອງທິເບດຂອງຈີນຈາກຕ່າງປະເທດ ນອກ ນັ້ນ ລັດຖະບານຈີນຍັງເອີ້ນພວກທີ່ຈູດເຜົາຕົນຕາຍນັ້ນ ວ່າເປັນພວກກໍ່ການຮ້າຍ ຢ່າງໃດກໍຕາມ ພ້ອມກັບທີ່ວັນຄົບຮອບການສັງເວີຍຊີວິດເທື່ອທໍາອິດເມື່ອເດືອນມີນາຂອງ ປີຜ່ານມາ ໃກ້ຈະມາຮອດຢູ່ນີ້ ແລະວັນຄົບຮອບຂອງການປະທ້ວງທີ່ແຜ່ລາມອອກໄປໃນ ປີ 2008 ຊຶ່ງໄດ້ເລິ່ມຕົ້ນຂຶ້ນໃນເດືອນມີນາປີດຽວກັນກັນ ພວກນັກວິເຄາະກ່າວວ່າ ໃນ ໄລຍະສອງເດືອນຕໍ່ໜ້ານີ້ ພວກເຮົາກໍອາດຈະໄດ້ເຫັນການສະແດງຄວາມຄັດຄ້ານບໍ່ພໍໃຈ ຂະຫຍາຍໂຕ ແລະແຜ່ລາມອອກໄປຕື່ມອີກ ທ່ານນາງ Sophie Richardson ປະຈໍາກຸ່ມສິ້ງຊອມສິດທິມະນຸດ ຫລື Human Rights Watch ກ່າວຕື່ມວ່າ ກ່າວກັນວ່າ ພວກຊາວທິເບດ ທີ່ປະກອບສ່ວນໃນການປະທ້ວງ ເພື່ອວັນຈັນແລະອັງຄານອາທິດ ແລ້ວນີ້ ແມ່ນພາກັນປະທ້ວງຕໍ່ ການຈັບກຸມພວກເຄຶ່ອນໄຫວ ບາງຄົນ ທີ່ແຈກຢາຍເອກະສານ ຮຽກຮ້ອງໃຫ້ຊາວທິເບດໄດ້ເປັນ ອິດສະລະຈາກການປົກຄອງ ຂອງຈີນ ເອກະສານດັ່ງກ່າວຍັງ ເຕືອນອີກວ່າ ມີຊາວທິເບດໃນ ຈໍານວນຫລາຍຂຶ້ນທີ່ພ້ອມແລ້ວ ທີ່ຈະຈູດເຜົາຕົນເອງເພື່ອປະທ້ວງ ຕໍ່ການກວາດລ້າງຂອງລັດຖະ ບານຈີນນັ້ນ ໃນຄືນວັນພຸດຕໍ່ມາ ທີ່ເມືອງທໍາ ມະສາລາ ທີ່ຕັ້ງຂອງລັດຖະບານ ພັດຖິ່ນຂອງຊາວທິເບດໃນພາກ ເໜືອຂອງອິນເດຍນັ້ນ ພວກພະສົງທິເບດໄດ້ພາກັນຍ່າງຖືທຽນໄຂປະທ້ວງຢ່າງສັນຕິ ຕໍ່ການ ສັງຫານພວກປະທ້ວງໃນເຂດທິເບດຂອງຈີນ ນັກເຄື່ອນໄຫວທິເບດ ນາງໂດລກາ ກ່າວວ່າ ການປະທ້ວງແບບນີ້ຈະດໍາເນີນຕໍ່ໄປເລື້ອຍໆ ນາງເວົ້າວ່າ